ข้อบัญญัติองค์การบริหารส่วนตำบลเวียงข้อบัญญัติองค์การบริหารส่วนตำบลเวียงเรื่องการกำจัดสิ่งปฏิกูลและมูลฝอยพ.ศ. ๒๕๕๑[๑] โดยที่เป็นการสมควรออกข้อบัญญัติตำบลว่าด้วยการกำจัดสิ่งปฏิกูลและมูลฝอย ในเขตองค์การบริหารส่วนตำบลเวียงอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม(ฉบับที่ ๕) พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ และมาตรา ๖๓แห่งพระราชบัญญัติการสาธารณสุข พ.ศ. ๒๕๓๕ ประกอบด้วยกฎกระทรวง (ฉบับที่ ๒) พ.ศ.๒๕๓๖ ซึ่งออกตามความในพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลเวียงโดยได้รับความเห็นชอบจากสภาองค์การบริหารส่วนตำบลเวียงและนายอำเภอฝางจึงตราข้อบัญญัติองค์การบริหารส่วนตำบลไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเวียงเรื่อง การกำจัดสิ่งปฏิกูลและมูลฝอย พ.ศ. ๒๕๕๑ข้อ ๒ ข้อบัญญัตินี้ให้ใช้บังคับตั้งแต่วันที่ได้ประกาศไว้โดยเปิดเผย ณสำนักงานองค์การบริหารส่วนตำบลเวียง แล้วเจ็ดวันข้อ ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ออกไว้แล้วในข้อบัญญัติหรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ ๔ ให้ยกเลิกข้อบัญญัติองค์การบริหารส่วนตำบลเวียงเรื่อง การกำจัดสิ่งปฏิกูลมูลฝอย พ.ศ. ๒๕๔๗ และให้ใช้ข้อบัญญัตินี้แทนข้อ ๕ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลเวียงเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ซึ่งได้รับแต่งตั้งจากเจ้าพนักงานท้องถิ่นหมายความว่า ข้าราชการหรือพนักงานส่วนท้องถิ่น ซึ่งได้รับแต่งตั้งจากเจ้าพนักงานท้องถิ่นให้ปฏิบัติการตามพระราชบัญญัติการสาธารณสุขพ.ศ. ๒๕๓๕ ในเขตอำนาจขององค์การบริหารส่วนตำบลเวียงสิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า ถุงพลาสติก ภาชนะที่ใส่อาหาร เถ้า มูลสัตว์หรือซากสัตว์รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่นอาคาร หมายความว่า ตึก บ้าน เรือน โรง ร้าน แพคลังสินค้า หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้ข้อ ๖ การกำจัดสิ่งปฏิกูลและมูลฝอยในเขตองค์การบริหารส่วนตำบลเวียงเป็นอำนาจหน้าที่ขององค์การบริหารส่วนตำบลเวียง แต่ฝ่ายเดียวเท่านั้นในกรณีที่มีเหตุอันสมควรองค์การบริหารส่วนตำบลเวียง อาจอนุญาตให้บุคคลใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการหรืออาจมอบให้บุคคลใดดำเนินการตามวรรคหนึ่งแทนภายใต้การควบคุมดูแลขององค์การบริการส่วนตำบลเวียงก็ได้ข้อ ๗ ห้ามมิให้ผู้ใดทำการถ่าย เท ทิ้งหรือทำให้มีขึ้นซึ่งสิ่งปฏิกูลและมูลฝอยในที่หรือทางสาธารณะนอกจากในที่ที่องค์การบริหารส่วนตำบลเวียงจัดไว้ให้หรือในที่รองรับสิ่งปฏิกูลหรือมูลฝอยที่องค์การบริหารส่วนตำบลเวียงจัดไว้ให้ข้อ ๘ เจ้าของหรือผู้ครอบครองอาคารหรือสถานที่ใดๆต้องจัดให้มีที่รองรับสิ่งปฏิกูลและมูลฝอยที่ถูกสุขลักษณะอย่างเพียงพอและเหมาะสมตามที่องค์การบริหารส่วนตำบลเวียงประกาศกำหนดข้อ ๙ เพื่อประโยชน์ในการรักษาความสะอาดและการจัดระเบียบในการเก็บขน และกำจัดสิ่งปฏิกูลและมูลฝอยให้องค์การบริหารส่วนตำบลเวียงมีอำนาจประกาศกำหนดเขตพื้นที่การให้บริการและระเบียบการเก็บ ขนและกำจัดสิ่งปฏิกูลหรือมูลฝอยหรือเขตพื้นที่การอนุญาตให้บุคคลใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการตามข้อ๑๑ ในเขตอำนาจขององค์การบริหารส่วนตำบลเวียงได้ข้อ ๑๐[๒] (ยกเลิก)ข้อ ๑๑ ผู้ใดประสงค์จะดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตองค์การบริหารส่วนตำบลเวียงจะต้องยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้พร้อมกับเอกสารและหลักฐานดังต่อไปนี้(๑)สำเนาบัตรประจำตัว (ประชาชน/ข้าราชการ/พนักงานรัฐวิสาหกิจ/อื่น ๆ ระบุ )(๒)สำเนาทะเบียนบ้าน(๓)สำเนาใบอนุญาตตามกฎหมายที่เกี่ยวข้อง(๔)ใบมอบอำนาจ (ในกรณีที่มีการมอบอำนาจ)(๕)สำเนาหนังสือรับรองการจดทะเบียนเป็นนิติบุคคล(๖)หลักฐานที่แสดงการเป็นผู้มีอำนาจลงนามแทนนิติบุคคล(๗)อื่น ๆ ตามที่องค์การบริหารส่วนตำบลเวียงประกาศกำหนดข้อ ๑๒ ผู้ขอรับใบอนุญาตตามข้อ ๑๑จะต้องปฏิบัติตามหลักเกณฑ์ และเงื่อนไข ดังต่อไปนี้ก.ผู้ขอรับใบอนุญาตดำเนินกิจการรับทำการเก็บ ขนและการกำจัดสิ่งปฏิกูล(๑)รถสูบสิ่งปฏิกูล (รถดูดส้วม) มีคุณลักษณะดังนี้๑.๑.๑)ได้รับอนุญาตจากกรมการขนส่งทางบก๑.๑.๒)ส่วนของรถที่ใช้ขนถ่ายสิ่งปฏิกูลต้องไม่รั่วซึมปกปิดมิดชิดสามารถป้องกันกลิ่นและสัตว์แมลงพาหะนำโรคได้ มีอุปกรณ์หรือฝาปิด-เปิดถังที่สนิทอยู่ด้านบนและสามารถรับแรงดันจากการสูบสิ่งปฏิกูลได้๑.๑.๓)มีปั๊มสูบสิ่งปฏิกูลชนิดเฮพวี่ ดิวตี้ (heavy duty)ที่สามารถสูบของแข็งและมีการติดตั้งมาตรวัดปริมาณของสิ่งปฏิกูลด้วยซึ่งอยู่ในสภาพที่ใช้การได้ดี๑.๑.๔)ท่อหรือสายที่ใช้สูบสิ่งปฏิกูลต้องอยู่ในสภาพที่ดี ไม่รั่วซึม๑.๑.๕)ที่ตัวถังรถสูบสิ่งปฏิกูลต้องจัดให้มีข้อความว่า รถสูบสิ่งปฏิกูล ชื่อบริษัทหรือเจ้าของกิจการ หมายเลขโทรศัพท์ และเลขทะเบียนใบอนุญาตชื่อหน่วยงานที่เป็นผู้ออกใบอนุญาต ที่ด้านข้างทั้ง ๒ ด้านของตัวถังรถที่เห็นได้ชัดและมีขนาดตัวอักษรไม่น้อยกว่า ๑๐ เซนติเมตร ดังนี้รถสูบสิ่งปฏิกูลปริมาตรบรรจุ .....................................................................ลูกบาศก์เมตรได้รับอนุญาตจากองค์การบริหารส่วนตำบลเวียงใบอนุญาตเลขที่ ........ / ............................ชื่อบริษัทหรือเจ้าของกิจการ พร้อมหมายเลขโทรศัพท์(๒)ต้องมีอุปกรณ์ทำความสะอาดประจำรถ เช่น ถังตักน้ำ ไม้กวาด น้ำยาฆ่าเชื้อโรค (เช่นไลโซน ๕%) และน้ำยาดับกลิ่น(๓)ต้องมีชุดปฏิบัติงาน ประกอบด้วย เสื้อคลุม ถุงมือยาง รองเท้าหนังยางหุ้มแข้งสำหรับผู้ปฏิบัติงาน(๔)กรณีที่ไม่มีระบบกำจัดสิ่งปฏิกูลของตนเอง ต้องแสดงหลักฐานว่าจะนำสิ่งปฏิกูลไปกำจัดณ แหล่งกำจัดที่ถูกต้องแห่งใด(๕)กรณีกำจัดสิ่งปฏิกูลเองต้องมีระบบบำบัดสิ่งปฏิกูลจะต้องมีลักษณะตามแบบที่กรมอนามัยกำหนดหรือแบบอื่นที่กรมอนามัยรับรองโดยที่แหล่งกำจัดนั้นจะต้องไม่ก่อให้เกิดเหตุรำคาญ และไม่เกิดมลพิษต่อสิ่งแวดล้อม(๖)ขณะทำการดูดสิ่งปฏิกูล ผู้ปฏิบัติงานต้องสวมเสื้อคลุม ถุงมือยางและรองเท้ายางหุ้มแข้ง และใช้น้ำยาดับกลิ่นเพื่อป้องกันการรบกวนผู้อยู่อาศัยข้างเคียงด้วย(๗)เมื่อทำการสูบสิ่งปฏิกูลเสร็จแล้ว ให้ทำความสะอาดท่อหรือสายดูดสิ่งปฏิกูลโดยการดูดน้ำสะอาดจากถังและทำความสะอาดด้านนอกของท่อหรือสายที่สัมผัสสิ่งปฏิกูลด้วยน้ำยาฆ่าเชื้อโรคที่ไม่เป็นอันตรายต่อสุขภาพและสิ่งแวดล้อม(๘)รถสูบสิ่งปฏิกูลที่ให้บริการแล้ว ต้องทำความสะอาดภายในตัวถังอย่างน้อยวันละ ๑ครั้ง และน้ำเสียที่เกิดจากการล้าง ต้องกำจัดโดยระบบบำบัดน้ำเสียหรือปล่อยลงสู่ลานทรายซึมชนิดร่องซึมโดยต้องอยู่ห่างจากแหล่งน้ำดื่มน้ำใช้ไม่น้อยกว่า๓๐ เมตร(๙)กรณีที่มีสิ่งปฏิกูลเรี่ยราดให้ทำการฆ่าเชื้อโรคด้วยน้ำยาฆ่าเชื้อโรคที่ไม่เป็นอันตรายต่อสุขภาพและก่อผลกระทบต่อสิ่งแวดล้อมและทำความสะอาดด้วยน้ำตามคำแนะนำของเจ้าหน้าที่(๑๐)ทำความสะอาดเสื้อคลุม ถุงมือยาง และรองเท้ายางทุกวันที่ปฏิบัติงาน(๑๑)มีการตรวจสุขภาพของผู้ปฏิบัติงานอย่างน้อยปีละ ๒ ครั้ง(เพื่อคุ้มครองสุขภาพของผู้ปฏิบัติงาน) โดยเฉพาะการตรวจโรคระบบทางเดินอาหาร(๑๒)ห้ามนำรถสูบสิ่งปฏิกูลไปใช้ในกิจการอื่นและต้องดูแลมิให้มีข้อความที่พิมพ์บนตัวถังรถลบเลือน(๑๓)ผู้ดำเนินงานขนถ่ายสิ่งปฏิกูล จะคิดค่าบริการได้ต้องไม่เกินอัตราที่องค์การบริหารส่วนตำบลเวียงกำหนดข.ผู้ขอรับใบอนุญาตดำเนินกิจการรับทำการเก็บ ขนมูลฝอย(๑)รถเก็บขนมูลฝอยทุกคัน ต้องได้รับการออกแบบ ประกอบและสร้างให้มีลักษณะถูกต้องตามกฎหมายขนส่งทางบกและกฎหมายอื่น ๆ ที่เกี่ยวข้องสามารถป้องกันการปลิวตกหล่นของมูลฝอยและการรั่วไหลของน้ำเสียจากมูลฝอยในขณะทำการจัดเก็บและขนย้ายมูลฝอยไปยังสถานที่กำจัด(๒)รถเก็บขนมูลฝอยทุกคันต้องมีข้อความด้านข้างและด้านหลังรถตามขนาดรูปลักษณะและสีที่องค์การบริหารส่วนตำบลเวียงเห็นสมควรดังนี้รถเก็บขนมูลฝอยได้รับอนุญาตจากองค์การบริหารส่วนตำบลเวียงใบอนุญาตเลขที่ ........ / ............................ชื่อบริษัทหรือเจ้าของกิจการ พร้อมหมายเลขโทรศัพท์(๓)ผู้รับจ้างต้องจัดให้มีพนักงานขับรถพนักงานเก็บขนมูลฝอยตลอดจนวัสดุอุปกรณ์ประกอบสำหรับการบริการเก็บขนมูลฝอยอย่างเพียงพอและเหมาะสมต่อการปฏิบัติงานเก็บมูลฝอยประจำวัน(๔)ผู้รับจ้างต้องจัดหาภาชนะรองรับมูลฝอยสำหรับผู้สัญจรทางเท้าริมถนนและภาชนะรองรับมูลฝอยรวมในเขตพื้นที่ให้บริการตามรูปแบบชนิด และตำแหน่งที่องค์การบริหารส่วนตำบลเวียงกำหนด(๕)ผู้รับจ้างจะต้องทำการเก็บขนมูลฝอยที่จัดเก็บแล้วนั้นไปกำจัดยังสถานที่กำจัดมูลฝอยขององค์การบริหารส่วนตำบลเวียงหรือสถานที่อื่นที่องค์การบริหารส่วนตำบลเวียงกำหนดเท่านั้น(๖)ผู้รับจ้างต้องจัดสถานที่ทำงานถาวรภายในเขตองค์การบริหารส่วนตำบลเวียง ซึ่งสามารถติดต่องานได้สะดวกโดยจะต้องจัดให้มีเจ้าหน้าที่ประจำสำนักงานและโทรศัพท์ติดต่อในจำนวนที่เหมาะสมตลอดเวลาทำงานปกติและสถานที่ทำการจะต้องเปิดให้ประชาชนสามารถเข้ามาติดต่อขอรับบริการหรือร้องเรียนได้ในระหว่างเวลาทำงานได้โดยสะดวก(๗)ผู้รับจ้างต้องจัดให้ลานจอดรถหรืออาคารจอดรถสำหรับรถขนมูลฝอยทุกคันที่ใช้ในการปฏิบัติงานและต้องดูแลรักษาให้สถานที่ดังกล่าวอยู่ในสภาพที่ดีและถูกสุขลักษณะตลอดเวลา(๘)ผู้รับต้องจัดให้มีการล้างทำความสะอาดอย่างน้อยวันละ ๑ ครั้งหลังจากที่ออกปฏิบัติงานเก็บขนมูลฝอยและน้ำเสียที่เกิดจากการล้างต้องได้รับการบำบัดที่ถูกหลักสุขาภิบาล(๙)ในระหว่างการปฏิบัติงาน พนักงานทุกคนของผู้รับจ้างจะต้องสวมใส่ชุดเครื่องแบบที่มีชื่อ นามสกุล ตามแบบที่ทางองค์การบริหารส่วนตำบลเวียงกำหนดหรือตามที่ผู้รับจ้างได้ตกลงไว้กับองค์การบริหารส่วนตำบลเวียงก่อนเริ่มดำเนินการ(๑๐)ในการปฏิบัติงานผู้รับจ้างต้องควบคุมดูแลให้มีการดำเนินการเก็บมูลฝอยในลักษณะที่ไม่ปลอดภัยต่อการทำงานหรือก่อให้เกิดเหตุรำคาญหรือทำให้เกิดการละเมิดต่อผู้อื่น(๑๑)ในกรณีที่มีการจัดกิจกรรมพิเศษ เช่น งานประจำท้องถิ่น งานนักขัตฤกษ์ต่าง ๆ ตลอดจนงานเทศกาลต่างๆซึ่งจัดโดยองค์การบริหารส่วนตำบลเวียงจะแจ้งให้ผู้รับแจ้งทราบล่วงหน้าเพื่อการให้บริการจัดเก็บขนมูลฝอยในบริเวณที่มีการจัดงานเป็นพิเศษในช่วงระหว่างงานและเมื่องานเสร็จสิ้นแล้วโดยผู้รับจ้างไม่อาจคิดค่าบริการเพิ่ม(๑๒)ผู้รับจ้าง ต้องจัดให้มีการตรวจสุขภาพของผู้ปฏิบัติงานอย่างน้อยปีละ ๑ ครั้ง (เพื่อคุ้มครองสุขภาพของผู้ปฏิบัติงาน)(๑๓)ผู้รับจ้างเก็บขนมูลฝอย จะเก็บค่าบริการเป็นพิเศษจากที่องค์การบริหารส่วนตำบลเวียงกำหนดไว้ไม่ได้ค.ผู้ขอรับใบอนุญาตดำเนินกิจการรับทำการกำจัดมูลฝอย(๑)ต้องไม่ก่อให้เกิดผลกระทบเสียหายต่อการดำรงชีวิตอย่างปกติสุข และวิถีชีวิตที่ดีงามตลอดจนองค์ประกอบของสังคมด้านใด ๆ(๒)ต้องไม่ก่อให้เกิดแหล่งเพาะพันธุ์สัตว์หรือแมลงที่เป็นพาหะนำโรค เช่น แมลงวันแมลงสาบ หนู ยุง สัตว์พิษ ที่กัดต่อยมนุษย์ สัตว์เลี้ยง เช่น ตะขาบ งู(๓)ต้องไม่ก่อให้เกิดเหตุเดือดร้อน รำคาญ ขัดประโยชน์ต่อประชาชนในอาณาบริเวณใกล้เคียงกันอันเนื่องมาจากฝุ่นละออง เสียงดัง กลิ่นเหม็นอุจจาดตา เศษขยะ ปลิวกระจายเกะกะ ฯลฯ(๔)ต้องไม่ก่อให้เกิดปัญหามลพิษสิ่งแวดล้อม เช่น มลพิษทางอากาศ มลพิษทางน้ำ มลพิษทางดินมลพิษทางทัศนียภาพข้อ ๑๓ เมื่อได้รับคำขอรับใบอนุญาตตามข้อ ๑๑หรือคำขอต่ออายุใบอนุญาตตามข้อ ๑๙ ให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ในข้อ ๑๑ และข้อ ๑๒ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์ทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาต ก็ให้ส่งคืนคำขอ พร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันที่ได้รับคำขอข้อ ๑๔ เจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อ๑๑ และข้อ ๑๒ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคหนึ่งให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาได้แล้วนั้นแล้วแต่กรณีข้อ ๑๕ ผู้ได้รับอนุญาตต้องมารับใบอนุญาตตามข้อ ๑๓ภายในสิบห้าวัน นับแต่วันที่รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าวโดยไม่มีเหตุผลอันสมควร ให้ถือว่าสละสิทธิ์ข้อ ๑๖ ภายในบังคับข้อ ๑๕ ผู้ได้รับใบอนุญาตตามข้อ๑๔ต้องชำระค่าธรรมเนียมการออกใบอนุญาตต่อเจ้าพนักงานท้องถิ่นตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตข้อ ๑๗ ใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลเวียงเท่านั้นข้อ ๑๘ ผู้ได้รับใบอนุญาตผู้ใดประสงค์จะดำเนินกิจการต่อไปต้องยื่นคำขอต่ออายุใบอนุญาตตามแบบที่กำหนดไว้ท้ายข้อบัญญัตินี้ภายในกำหนดสามสิบวันก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้ จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ ๑๙ การขอต่ออายุใบอนุญาตและการอนุญาตให้ต่ออายุใบอนุญาตให้ใช้หลักเกณฑ์ วิธีการ และเงื่อนไขตามข้อ ๑๑ และข้อ ๑๒ โดยอนุโลมข้อ ๒๐ ถ้าผู้ได้รับใบอนุญาตมิได้เสียค่าธรรมเนียมภายในเวลาที่กำหนดตามข้อ๑๕ หรือผู้ที่ขอต่ออายุใบอนุญาตมิได้เสียค่าธรรมเนียมในเวลาที่กำหนดตามข้อ ๑๘ต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่จะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ ๒๑ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลเวียงข้อ ๒๒ ผู้ได้รับใบอนุญาตให้ดำเนินกิจการตามข้อบัญญัตินี้จะเรียกเก็บค่าบริการจากผู้ใช้บริการได้ไม่เกินอัตราค่าบริการขั้นสูงตามที่กำหนดไว้ท้ายข้อบัญญัตินี้ข้อ ๒๓ ผู้ได้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ ๒๔ ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญ ให้ผู้ได้รับใบอนุญาตยื่นคำขอรับใบแทนใบอนุญาตตามแบบที่กำหนดไว้ท้ายข้อบัญญัตินี้ภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุดข้อ ๒๕ ผู้ยื่นคำขอรับใบแทนใบอนุญาตตามข้อ ๒๔ต้องปฏิบัติตามหลักเกณฑ์ วิธีการและเงื่อนไขดังต่อไปนี้(๑)ในกรณีใบอนุญาตสูญหาย ให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒)ในกรณีถูกทำลาย หรือชำรุดในสาระที่สำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่ มาแสดงต่อเจ้าพนักงานท้องถิ่นประกอบด้วยข้อ ๒๖ ในกรณีที่ปรากฏว่าผู้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบังคับนี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๒๗ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุขพ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๒๘ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าว ให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตได้ทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่งแล้วแต่กรณีข้อ ๒๙ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ ๓๐ เจ้าของหรือผู้ครอบครองอาคารหรือสถานที่ใดๆ ที่อยู่นอกเขตพื้นที่การให้บริการเก็บ ขน และกำจัดสิ่งปฏิกูลหรือมูลฝอยขององค์การบริหารส่วนตำบลเวียงหรือเขตพื้นที่การอนุญาตให้บุคคลใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการต้องเก็บ ขนและกำจัดสิ่งปฏิกูลหรือมูลฝอยให้ถูกต้องด้วยสุขลักษณะตามวิธีการที่องค์การบริหารส่วนตำบลเวียงประกาศกำหนดข้อ ๓๑ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. ๒๕๓๕ข้อ ๓๒ ให้นายกองค์การบริหารส่วนตำบลเวียงเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๒๕ธันวาคม พ.ศ. ๒๕๕๑ขรรค์ชัย คำอุ่นนายกองค์การบริหารส่วนตำบลเวียง[เอกสารแนบท้าย]๑.แบบคำขอรับใบอนุญาต/ต่ออายุใบอนุญาตประกอบกิจการ๒. แบบคำขอรับใบแทนใบอนุญาต/ใบแทนหนังสือรับรองการแจ้งประกอบกิจการ๓.บัญชีอัตราค่าธรรมเนียมแนบท้ายข้อบัญญัติองค์การบริหารส่วนตำบลเวียง เรื่องการกำจัดสิ่งปฏิกูลและมูลฝอย พ.ศ. ๒๕๕๑๔.บัญชีอัตราค่าบริการขั้นสูงแนบท้ายข้อบัญญัติองค์การบริหารส่วนตำบลเวียงเรื่อง การกำจัดสิ่งปฏิกูลและมูลฝอย พ.ศ. ๒๕๕๑ สำหรับการบริการทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ(ดูข้อมูลจากภาพกฎหมาย)ข้อบัญญัติองค์การบริหารส่วนตำบลเวียงเรื่อง การกำจัดสิ่งปฏิกูลและมูลฝอย พ.ศ. ๒๕๕๑ แก้ไขเพิ่มเติมถึง (ฉบับที่ ๒) พ.ศ.๒๕๕๗[๓]ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลเวียงตั้งแต่วันที่ได้ประกาศไว้โดยเปิดเผยที่ที่ทำการองค์การบริหารส่วนตำบลเวียงแล้ว ๗วันข้อ ๕ ให้นายกองค์การบริหารส่วนตำบลเวียงมีหน้าที่รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้วริญา/ผู้จัดทำ๒๖ มิถุนายน ๒๕๕๘[๑] ราชกิจจานุเบกษาเล่ม ๑๒๖/ตอนที่ ๑๐๖ ง/หน้า ๓๓/๑๗ กันยายน ๒๕๕๒[๒] ข้อ ๑๐ ยกเลิกโดยข้อบัญญัติองค์การบริหารส่วนตำบลเวียง เรื่องการกำจัดสิ่งปฏิกูลและมูลฝอย พ.ศ. ๒๕๕๑ แก้ไขเพิ่มเติมถึง (ฉบับที่ ๒) พ.ศ. ๒๕๕๗[๓] ราชกิจจานุเบกษาเล่ม ๑๓๒/ตอนพิเศษ ๑๓๗ ง/หน้า ๑๔๐/๑๘ มิถุนายน ๒๕๕๘